Nation inngikk ekteskap første gang i 1867. Ektemannen, som var lege, het Charles Gloyd, og hun skiftet etternavn fra Moore til Gloyd da de giftet seg. Det viste seg snart at mannen hadde et alvorlig alkoholproblem. Han var frimurer og drakk gjerne med sine venner i losjen. Nation forsøkte å få hjelp fra dem til å kontrollere mannens drikking, men de ignorerte henne. Dette førte til at hun hadde negative følelser overfor frimureri resten av livet, noe hun har gitt stor plass i selvbiografien.